**KAUNO MIESTO ŠVIETIMO ĮSTAIGŲ VI KLASIŲ MOKINIŲ KONKURSO-PROTŲ MŪŠIO „ISTORINIAI IR KULTŪRINIAI KAUNO ŽENKLAI“ NUOSTATAI**

# BENDROSIOS NUOSTATOS

1. Kauno miesto šeštų klasių mokinių konkurso-protų mūšio „Istoriniai ir kultūriniai Kauno ženklai“ nuostatai reglamentuoja konkurso tikslus ir uždavinius, organizavimo, vertinimo ir apdovanojimo tvarką, dalyvių teises ir pareigas.

2. Konkursą-protų mūšį organizuoja Kauno miesto savivaldybės administracijos Švietimo skyrius, Maironio lietuvių literatūros muziejus, Kauno Senamiesčio progimnazija.

# II. TIKSLAS IR UŽDAVINIAI

3. Konkurso tikslas – skatinti mokinius domėtis Kauno miesto istorija, kultūra, ugdyti pilietiškumą, patriotiškumą, paminėti Lietuvos valstybės atkūrimo metines.

4. Uždaviniai :

4.1. Skatinti mokinių domėjimąsi Kauno miesto istoriniu ir kultūriniu gyvenimu, akcentuojant praeities svarbą dabarčiai.

4.2. Ugdyti mokinių gebėjimą pritaikyti turimas žinias, įtraukiant mokinius į jiems patrauklią veiklą.

4.3. Ugdyti mokinių gebėjimą susieti, palyginti šalies ir miesto istorinius bei kultūrinius įvykius.

4.4. Tobulinti bendradarbiavimo, darbo komandoje kompetencijas.

**III. DALYVIAI**

5. Kauno miesto ugdymo įstaigų 6 klasių mokinių komandos. Komandą sudaro **4 mokiniai:** komandos kapitonas ir 3 nariai.

**IV. KONKURSO ORGANIZAVIMO VIETA IR LAIKAS**

6. Konkursas vyks **Maironio lietuvių literatūros muziejuje** (Rotušės a. 13, Kaunas) **kovo 7 d. 14 val.**

1. **DALYVIŲ REGISTRACIJA, ORGANIZAVIMAS**

7. Dalyvių registracija vyks iki **2019 m. kovo 1 d.** elektroniniu būdu adresu   
https://docs.google.com/forms/d/e/1FAIpQLSfoJp53Ol8R7b9p4qFB\_IoHh0gX0XteM9EWQCUvxUTYm1NY0Q/viewform. Informacija telefonu + 370 (37) 206842.

8. Konkursą-protų mūšį sudaro 5 turai: atviri ir uždari klausimai apie Kauno istorijos įvykius, kultūros reiškinius, paveldą, asmenybes; praktinės užduotys.

# VI. VERTINIMAS IR APDOVANOJIMAS

9. Komandos rinks taškus, sumuojant surinktus taškus kiekviename ture.

10. I – III vietų nugalėtojai apdovanojami Kauno Senamiesčio progimnazijos, Maironio lietuvių literatūros muziejaus diplomais ir atminimo dovanėlėmis.

11. Visos konkurse dalyvavusios komandos ir mokytojai apdovanojami padėkos raštais.

**VII. DALYVIŲ TEISĖS IR PAREIGOS**

12. Komandos nariai gali tartis tik su komandos nariais tarpusavyje. Negalima naudotis kitų asmenų pagalba.

13. Draudžiama naudotis mobiliojo ryšio, IKT priemonėmis, rašytiniais šaltiniais: knygomis, užrašais ir kt.

# VIII. ORGANIZATORIAI

Raimonda Jančauskienė, Kauno miesto savivaldybės administracijos Švietimo skyriaus vyriausioji specialistė;

Gita Levickienė, Kauno Senamiesčio progimnazijos direktorė;

Aldona Ruseckaitė, Maironio lietuvių literatūros muziejaus direktorė;

Daiva Martyncevienė, Rasita Viščiuvienė, Justina Vitkutė, Marius Mineikis, Dainius Druskis, Kauno Senamiesčio progimnazijos mokytojai;

Eglė Rankauskienė, Audronė Meškauskaitė, Henrika Skersonaitė, Eglė Urmanavičiūtė, Maironio lietuvių literatūros muziejaus Ryšių su visuomene skyriaus darbuotojos.